|  |
| --- |
| Go\_A |
|  |
| Biografija |
| Kilmė |  Ukraina |
| Žanrai | Folk rock, folk |
| Aktyvumo metai | 2012–dabar |
| Įrašų kompanija | Moon Records |
| Nariai |
| Kateryna PavlenkoTaras ShevchenkoIhor DidenchukIvan Hryhoriak |

**Go\_A** – ukrainiečių folkoro grupė, įkurta ir suburta 2012 m.

Grupė turėjo atstovauti Ukrainą 2020 m. Eurovizijos dainų konkurse su daina „Solovey" (lt. lakštingala), tačiau konkursas neįvyko dėl COVID-19 pandemijos. Vėliau buvo paskelbta, kad grupė atstovaus šaliai ir 2021 m. tą kartą su „SHUM" (lt. „triukšmas"). Tada jie užėmė penktąją vietą.

Istorija
--------

Idėja įkurti grupę, kuri sujungtų šiuolaikinę elektroninę muziką su etniniais motyvais, pirmą kartą kilo Tarasui Ševčenkai 2011 m. tačiau pirmieji bandymai dirbti su tikraisiais muzikantais buvo įgyvendinti tik 2012 m. Tų metų pabaigoje, gruodžio mėnesį, buvo išleista pirmoji daina „Koliada" (*Коляда*). Grupės pavadinimas reiškia „grįžimas prie šaknų" ir buvo sukurtas sujungus anglišką žodį „Go" su graikiškąja „Alpha" raide, simbolizuojančia visko pradžią.

Vėliau išleistas singlas „Vesnianka" (*Веснянка*) 2015 m. laimėjo nacionalinį Ukrainos konkursą „Geriausias kūrinys". Šešias savaites daina išbuvo pirmoje vietoje „Kiss FM" radijo stoties „10 FM" tope ir radijo stotis ją apdovanojo „Metų atradimo" apdovanojimu.

2016 m. rudenį „Go\_A" išleido savo debiutinį albumą „Idy na zvuk" (*Іди на звук*) (lt. „eik paskui melodiją"). Jo kūrinių sąrašą sudarė dešimt dainų, įskaitant sėkmingą „Vesnianka". 2017 m. pradžioje, bendradarbiaudami su Katya Chilly, jie išleido kalėdinį singlą „Shchedryi vechir" (*Щедрий вечір*).

Eurovizijos dainų konkursas (2020–2021 m.)
------------------------------------------

2020 m. pradžioje buvo paskelbta, kad „Go\_A" pateko tarp 16 dalyvių, dalyvaujančių Ukrainos nacionalinėje atrankoje į 2020 m. Eurovizijos dainų konkursą su daina „Solovey". Grupė pasirodė pirmajame pusfinalyje, kuris vyko vasario 8 d. ten užėmę antrąją vietą pateko į finalą. Vasario 22 d. finale jie laimėjo tiek telebalsavimą, tiek žiuri balsavimą, todėl jiems buvo suteikta teisė atstovauti Ukrainai gegužę vyksiančiame konkurse. Tačiau 2020 m. kovo 18 d. renginys buvo atšauktas dėl COVID-19 pandemijos. Tą pačią dieną UA:PBC paskelbė, kad grupė atstovaus šaliai 2021 m.

2021 m. vasario 4 d. buvo paskelbta, kad „SHUM" bus daina, kurią „Go\_A" atliks 2021 m. Eurovizijos dainų konkurse Roterdame. Gegužės 22 d. „Eurovizijos" finale grupė užėmė penktąją vietą, surinkusi 364 taškus (publikos balsavime „SHUM" užėmė antrąją vietą su 267 taškais).

Diskografija
------------

### Albumai

| Pavadinimas | Detalės |
| --- | --- |
| *#Idinazvuk* | * Išleistas: 2016 m. lapkričio 1 d.
* Įrašų kompanija: Moon Records
 |

### Singlai

| Pavadinimas | Metai | Albumas |
| --- | --- | --- |
| „Shchedryi vechir" | 2017 | *Ne albumo kūriniai* |
| „Rano-ranenko" | 2019 |
| „Solovey" | 2020 |
| „Shum" | 2021 |

Išnašos
-------

1. 1 2  „Про гурт "Go-A" | Телерадіокомпанія "ВЕЖА"" (ukrainiečių). Nuoroda tikrinta 2021-04-03.
2. ↑  „Конкурс The Best Track in Ukraine 2015 объявил победителей!". *tochka.net* (rusų). 2015-12-15. Nuoroda tikrinta 2021-04-03.[neveikianti nuoroda]
3. ↑  „Електрофолк-гурт Go-A представив дебютний альбом". *musicinua.com* (ukrainiečių). 2016-11-02. Suarchyvuotas originalas 2020-02-26. Nuoroda tikrinta 2021-04-03. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
4. ↑  „Winners of Ukraine's National Selection for Eurovision 2020: Ten facts about Go\_A". 112 International. 2020-02-23. Suarchyvuotas originalas 2020-02-24. Nuoroda tikrinta 2021-04-03. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
5. ↑  „Нацотбор на "Евровидение 2020": Группа Go\_A презентовала конкурсную песню". *ivona.bigmir.net* (rusų). 2020-01-28. Nuoroda tikrinta 2021-04-03.
6. ↑  „Go\_A will represent Ukraine in Rotterdam". *Eurovision.tv*. 2020-02-22. Nuoroda tikrinta 2021-04-03.
7. ↑  Herbert, Emily (2020-03-18). „Ukraine: Go\_A Will Represent Ukraine at Eurovision 2021". *Eurovoix*. Suarchyvuota iš originalo 2020-03-18. Nuoroda tikrinta 2020-03-20.
8. ↑  „Latest news: Go\_A has new song for Eurovision 2021!". *Eurovision.tv*. EBU. 2021-02-04. Suarchyvuota iš originalo 2021-02-04. Nuoroda tikrinta 2021-02-04.